钦定古今图书集成/明伦汇编/氏族典/第022卷 > 《廖用贤尚友录》 > 翁元
## 钦定古今图书集成/明伦汇编/氏族典/第022卷 > 《廖用贤尚友录》 > 翁元

按《万姓统谱》：“元字柔中，熙载子。有豪侠气，喜谈前辈
行事，亦能诗。在丘园五十年，城市之人尚鲜有知其
名者。”

===翁蒙之===按《崇安县志》：“蒙之，字子功，密州司户揆之子也。以祖
彦深泽调常山尉。时赵鼎谪死，柩过常山，郡将章杰
者，惇之孙，怨鼎尝治惇罪，又希秦桧旨，檄蒙之搜鼎
知旧书，疏蒙之密告，使悉焚之。杰怒，乃诬以他罪劾
之。事白，徙兰溪尉。孝宗即位，近臣疏其事以闻，召监
登闻鼓院，寻复补外。晚以龚茂良论荐，召为司农寺”
丞。